Inflačný vesmír

Inflačný vesmír je modifikácia štandardnej teórie veľkého tresku, ktorá predpokladá, že počas ranej evolúcie vesmíru existovalo obdobie exponenciálneho (akcelerujúceho) rozpínania vesmíru, nazývané inflácia. Obdobie inflácie sa nazýva aj inflačná epocha.inflationary universe in: Murdin, P. (ed.): Encyclopedia of astronomy and astrophysics Vol. III Gem - N, 2001 ISBN 0-333-75088-8

V typickom scenári tejto modifikácie sa inflačná epocha začala okolo 10-34 s po začiatku času a skončila zhruba keď bol vesmír asi 100 x starší, t.j. po 10-32 s. Počas inflácie sa všetky vzdialenosti vo vesmíre zvýšili približne o faktor 1050, čo zodpovedá nárastu oblasti priestoru s polomerom 10-34 svetelných sekúnd na polomer okolo 300 miliónov svetelných rokov. Táto veľmi rýchla expanzia neprotirečí (Einsteinovej) zásade, že pohyb rýchlejší ako rýchlosť svetla je nemožný, pretože inflácia spočíva v rozpínaní priestoru, nie v pohybe častíc priestorom. Veľkosť 300 miliónov svetelných rokov je oveľa väčšia než veľkosť pozorovateľného vesmíru, čo znamená, že ak je táto teória správna, vidíme z vesmíru len jeho veľmi malú časť. To, že vidíme z vesmíru len veľmi malú časť by (podobne ako pri pozorovaní len malej časti povrchu zemegule namiesto celej zemegule) vysvetľovalo, prečo sa nám vesmír zdá byť plochý a homogénny (hoci takým pravdepodobne nie je).

Teóriu navrhol americký teoretický fyzik Allan Guth v roku 1981. 

Teória inflačnej kozmológie spolu s teóriu strún vedie k záveru, že existuje multiverzum (mnohovesmír), ktorý pozostáva z nekonečného počtu zväčšujúcich sa jednotiek - "vesmírov".Universe or multiverse? / edited by Bernard Carr. Cambridge : Cambridge University Press, 2007. 517 s. ISBN 9780521848411. s.145

 Referencie 

 Externé odkazy 

 The Inflationary Universe

Kategória:Astrofyzika
Kategória:Kozmológia
Kategória:Modely vesmíru
Kategória:Heslá Encyklopédie astronómie
Kategória:Astronomické teórie